b'\n_START_ARTICLE_\nAgrippa Postumus\n_START_PARAGRAPH_\nMarcus Vipsanius Agrippa Postumus (12 eaa. \xe2\x80\x93 14 jaa.) oli Marcus Vipsanius Agrippan ja keisari Augustuksen tytt\xc3\xa4ren Julian poika. Augustus adoptoi Agrippa Postumuksen vanhemmat veljet Gaius Caesarin ja Lucius Caesarin heid\xc3\xa4n is\xc3\xa4ns\xc3\xa4 kuoleman j\xc3\xa4lkeen. Augustus ei adoptoinut Postumusta jotta h\xc3\xa4nen vanhan yst\xc3\xa4v\xc3\xa4ns\xc3\xa4 Agrippan nime\xc3\xa4 j\xc3\xa4isi jatkamaan edes yksi perillinen._NEWLINE_Gaius ja Lucius kuolivat kuitenkin yll\xc3\xa4tt\xc3\xa4en. Augustus adoptoi t\xc3\xa4m\xc3\xa4n j\xc3\xa4lkeen Agrippa Postumuksen ja Tiberiuksen joka oli Augustuksen vaimon Livian lapsi aikaisemmasta avioliitosta. Postumuksen uudeksi nimeksi tuli adoption j\xc3\xa4lkeen Postumus Julius Caesar Agrippa. Aikalaiset pitiv\xc3\xa4t Postumusta t\xc3\xb6ker\xc3\xb6n\xc3\xa4 ja raakana. Vuonna 6 tai 7 Augustus karkotti Postumuksen Planasian saarelle. Augustuksen kuoleman j\xc3\xa4lkeen Postumuksen vartijat teloittivat h\xc3\xa4net.'